पाएं अपने शहर की ताज़ा ख़बरें और फ्री ई-पेपरडाउनलोड करें
थाना सुभानपुर पुलिस एक व्यक्ति को हेरोइन समेत पकड़ा है। उससे पुलिस को 7 ग्राम हेरोइन बरामद हुई है। पुलिस ने आरोपी के खिलाफ केस दर्ज कर लिया है। आरोपी को अदालत में पेश कर उसका पुलिस रिमांड हासिल किया जा रहा है। एसआई गुरजसवंत सिंह ने बताया कि हवलदार लेखराज पुलिस टीम के साथ गांव हमीरा से लक्खन खोले और डोगरांवाल की तरफ गश्त को जा रहे थे।
जब पुलिस टीम हमीरा के कच्चे रास्ते पर पहुंची तो सामने एक युवक पीरों की जगह पर बैठा हुआ था। जो पुलिस टीम को देख कर घबरा गया। उसने अपनी पेंट की जब से लिफाफा निकालकर फेंक दिया। पुलिस ने पीछा कर उसे काबू कर लिया। पूछताछ में उसने अपना नाम कश्मीर सिंह उर्फ भोला निवासी गांव हमीरा बताया। जब पुलिस ने लिफाफे की जांच की तो उसमें से 7 ग्राम हेरोइन बरामद हुई है। आरोपी का कोर्ट से पुलिस रिमांड हासिल किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn